CELEX: 62009CA0410
Language: el
Date: 2011-05-12 00:00:00
Title: Υπόθεση C-410/09: Απόφαση του Δικαστηρίου (δεύτερο τμήμα) της 12ης Μαΐου 2011 [αίτηση του Sąd Najwyższy (Δημοκρατία της Πολωνίας) για την έκδοση προδικαστικής αποφάσεως] — Polska Telefonia Cyfrowa sp.zo.o. κατά Prezes Urzędu Komunikacji Elektronicznej (Πράξη περί των όρων προσχωρήσεως στην Ευρωπαϊκή Ένωση — Άρθρο 58 — Οδηγία 2002/21/ΕΚ — Κατευθυντήριες γραμμές της Επιτροπής — Παράλειψη δημοσιεύσεως στην ΕΕ στη γλώσσα ενός κράτους μέλους — Αντιτάξιμο)

9.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 204/7
            
         Απόφαση του Δικαστηρίου (δεύτερο τμήμα) της 12ης Μαΐου 2011 [αίτηση του Sąd Najwyższy (Δημοκρατία της Πολωνίας) για την έκδοση προδικαστικής αποφάσεως] — Polska Telefonia Cyfrowa sp.zo.o. κατά Prezes Urzędu Komunikacji Elektronicznej
   (Υπόθεση C-410/09) (1)
   
   (Πράξη περί των όρων προσχωρήσεως στην Ευρωπαϊκή Ένωση - Άρθρο 58 - Οδηγία 2002/21/ΕΚ - Κατευθυντήριες γραμμές της Επιτροπής - Παράλειψη δημοσιεύσεως στην Επίσημη Εφημερίδα της Ευρωπαϊκής Ένωσης στη γλώσσα ενός κράτους μέλους - Αντιτάξιμο)
   2011/C 204/13
   Γλώσσα διαδικασίας: η πολωνική
   
      Αιτούν δικαστήριο
   
   Sąd Najwyższy
   
      Διάδικοι στην υπόθεση της κύριας δίκης
   
   Polska Telefonia Cyfrowa sp.zo.o.
   
      κατά
   
   Prezes Urzędu Komunikacji Elektronicznej
   
      Παρισταμένου του: Prezes Urzędu Ochrony Konkurencji i Konsumentów
   
      Αντικείμενο
   
   Αίτηση εκδόσεως προδικαστικής αποφάσεως — Sąd Najwyższy — Ερμηνεία του άρθρου 58 της Πράξεως περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση (ΕΕ L 236, σ. 33) — Δημοσιεύσεις των πράξεων στην Επίσημη Εφημερίδα της Ευρωπαϊκής Ένωσης — Εφαρμογή εκ μέρους της ρυθμιστικής αρχής κράτους μέλους των κατευθυντηρίων γραμμών της Επιτροπής που δεν έχουν δημοσιευθεί στη γλώσσα του εν λόγω κράτους
   
      Διατακτικό
   
   Το άρθρο 58 της πράξεως περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση έχει την έννοια ότι δεν αποκλείει τη δυνατότητα μιας εθνικής κανονιστικής αρχής να αναφέρεται στις κατευθυντήριες γραμμές του 2002 σε απόφαση με την οποία η εν λόγω αρχή επιβάλλει ορισμένες κανονιστικές υποχρεώσεις σε φορέα παροχής υπηρεσιών ηλεκτρονικών επικοινωνιών, μολονότι οι εν λόγω κατευθυντήριες γραμμές δεν έχουν δημοσιευθεί στην Επίσημη Εφημερίδα της Ευρωπαϊκής Ένωσης στη γλώσσα του οικείου κράτους μέλους, παρά το ότι αυτή αποτελεί επίσημη γλώσσα της Ενώσεως.
   
      (1)  ΕΕ C 24 της 30.1.2010.